CELEX: 22010D0092
Language: lv
Date: 2010-07-02 00:00:00
Title: EEZ Apvienotās komitejas Lēmums Nr. 92/2010 ( 2010. gada 2. jūlijs ), ar ko groza EEZ līguma XVIII pielikumu (Drošība un veselības aizsardzība darbā, darba tiesības, vienlīdzīga attieksme pret vīriešiem un sievietēm) un 37. protokolu

21.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 277/46
            
         EEZ APVIENOTĀS KOMITEJAS LĒMUMS
   Nr. 92/2010
   (2010. gada 2. jūlijs),
   ar ko groza EEZ līguma XVIII pielikumu (Drošība un veselības aizsardzība darbā, darba tiesības, vienlīdzīga attieksme pret vīriešiem un sievietēm) un 37. protokolu
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. un 101. pantu,
   tā kā:
   
               (1)
            
            
               Līguma XVIII pielikums ir grozīts ar EEZ Apvienotās komitejas 2010. gada 30. aprīļa Lēmumu Nr. 54/2010 (1).
            
         
               (2)
            
            
               Līguma 37. protokols ir grozīts ar EEZ Apvienotās komitejas 2009. gada 4. decembra Lēmumu Nr. 159/2009 (2).
            
         
               (3)
            
            
               Līgumā ir jāiekļauj Komisijas 2008. gada 19. decembra Lēmums 2009/17/EK, ar ko izveido Ekspertu komiteju par darba ņēmēju norīkošanu darbā (3).
            
         
               (4)
            
            
               Lai nodrošinātu Līguma sekmīgu darbību, ir jāgroza Līguma 37. protokols, lai tajā iekļautu Ekspertu komiteju par darba ņēmēju norīkošanu darbā, kas izveidota ar Lēmumu 2009/17/EK, kā arī jāgroza XVIII pielikums, lai konkretizētu procedūras dalībai šajā komitejā,
            
         IR NOLĒMUSI ŠĀDI.
   1. pants
   Līguma XVIII pielikumā aiz 30. punkta (Eiropas Parlamenta un Padomes Direktīva 96/71/EK) iekļauj šādu punktu:
   
               “30.a
            
            
               
                  32009 D 0017: Komisijas 2008. gada 19. decembra Lēmums 2009/17/EK, ar ko izveido Ekspertu komiteju par darba ņēmēju norīkošanu darbā (OV L 8, 13.1.2009., 26. lpp.).
               Kārtība EBTA valstu dalībai saskaņā ar Līguma 101. pantu:
               saskaņā ar Komisijas Lēmuma 2009/17/EK 3. pantu katra EBTA valsts var iecelt divas personas, kas piedalās kā novērotāji Ekspertu komitejas par darba ņēmēju norīkošanu sanāksmēs.”
            
         2. pants
   Līguma 37. protokolu, kurā iekļauts 101. pantā paredzētais saraksts, papildina ar šādu punktu:
   
               “33.
            
            
               Ekspertu komiteja par darba ņēmēju norīkošanu (Komisijas Lēmums 2009/17/EK).”
            
         3. pants
   Lēmuma 2009/17/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   4. pants
   Šis lēmums stājas spēkā 2010. gada 3. jūlijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 2. jūlijā
      
         
            EEZ Apvienotās komitejas vārdā –
         
            priekšsēdētājs
         
         Stefán Haukur JÓHANNESSON
      
   
   
      (1)  OV L 181, 15.7.2010., 22. lpp.
   
      (2)  OV L 62, 11.3.2010., 65. lpp.
   
      (3)  OV L 8, 13.1.2009., 26. lpp.
   
      (4)  Konstitucionālās prasības nav norādītas.